নূর-ই-কুতুবুল আলম, খুবি প্রতিনিধিঃ “পোকা” নামটি আমাদের অনেকের কাছেই অতি বিরক্তের কারণ হয়ে দাঁড়ায়। তবে পোকাদের মাঝেই ছড়িয়ে আছে কিছু উপকারী পোকা যা আমাদের দৈনন্দিন জীবনে নানান ভাবে সহায়তা করে থাকে। তেমনই লাক্ষা পোকা (Lac Insect) একটি ক্ষুদ্র আকৃতির উপকারী পোকা যা রেজিন জাতীয় পদার্থ নিঃসরণ করে থাকে। লাক্ষা পোকার ত্বকের নিচে সর্বত্র ছড়িয়ে থাকা একপ্রকার গ্রন্থি থেকে আঠালো রস নিঃসৃত হয়, যা ক্রমান্বয়ে শক্ত ও পুরু হয়ে পোষক গাছের ডালকে আচ্ছাদিত করে ফেলে।মূলত পোষক গাছের ডালের এই আবরণকে লাক্ষা বা লাহা নামে অভিহিত করা হয়।